ນາຍົກ ໂຣມາເນຍ ປະເຊີນໜ້າ ກັບ ຜູ້ວ່າການເມືອງ ໃນການເລືອກຕັ້ງ ຂັ້ນຊີ້ຂາດ
ຜູ້​ທີ່​ໄດ້​ຮັບ​ໄຊຊະນະ ຈະ​​ເຂົ້າ​ຮັບ​ຕຳ​ແໜ່​ງ​ ແທນປະທານາທິບໍດີ Traian Basescu ຜູ້​ທີ່​ຈະລົງ​ຈາກ​ຕຳ​ແໜ່ງ ຫຼັງຈາກ ໄດ້​ປະຕິບັດ​ໜ້າ​ທີ່ ​ມາ​ເປັນ​ເວ​ລາ 10 ປີ​ແລ້ວນັ້ນ.
ການເລືອກຕັ້ງປະທານາທິບໍດີໂຣມາເນຍ ແມ່ນກ້າວໄປສູ່ຂັ້ນ ຊີ້ຂາດ ຫຼັງຈາກ ທີ່ບໍ່ມີຜູ້ສະໝັກຄົນໃດ ໄດ້ຮັບຄະແນນສຽງ ສ່ວນຫຼາຍ ເມື່ອວັນອາທິດວານນີ້ ໃນຮອບທຳອິດ ຂອງການ ປ່ອນບັດເລືອກຕັ້ງດ່ັງກ່າວ ນາຍົກລັດຖະມົນຕີ ທ່ານ Victor Ponta ນຳໜ້າ ດ້ວຍຄະແນນ ສຽງ ປະມານ 40 ເປີເຊັນ ໃນຄະນະທີ່ ຜູ້ແຂ່ງຂັນສຳຄັນ ຄືທ່ານ Klaus Iohannis ໄດ້ຮັບຄະແນນສຽງ 30 ເປີເຊັນ ນາຍົກລັດຖະມົນຕີ ແລະ ຜູ້ວ່າການເມືອງ Sibiu ຈະປະເຊີນໜ້າ ກັນ ໃນຮອບຂັ້ນຊີ້ຂາດ ທີ່ຈະຈັດຂຶ້ນໃນວັນທີ 16 ເດືອນພະຈິກນີ້ ຜູ້ທີ່ໄດ້ຮັບໄຊຊະນະ ຈະໄດ້ຮັບຕຳແໜ່ງແທນ ປະທານາທິບໍດີ Traian Basescu ຜູ້ທີ່ຈະລົງຈາກຕຳແໜ່ງ ຫຼັງຈາກ ໄດ້ປະຕິບັດໜ້າທີ່ມາເປັນເວລາ 10 ປີແລ້ວນັ້ນ